นายอภิสิทธิ์ เวชชาชีวะ นายกรัฐมนตรี เปิดเผยว่าได้แจ้งต่อนายชวรัตน์ ชาญวีรกูล รัฐมนตรีว่าการกระทรวงมหาดไทย กรณีการชะลอการแต่งตั้งนายมงคล สุระสัจจะ อธิบดีกรมการปกครอง เป็นปลัดกระทรวงมหาดไทยคนใหม่ออกไป โดยขอให้ถอนเรื่องกลับมาให้สำนักเลขาธิการนายกรัฐมนตรี เพื่อตรวจสอบข้อมูลกรณีการร้องเรียนการประมูลโครงการเช่าระบบจัดซื้อคอมพิวเตอร์ของกรมการปกครองให้เกิดความชัดเจนก่อนขณะที่นายขวัญชัย วงศ์นิติกร รองปลัดกระทรวงมหาดไทย ในฐานะโฆษกกระทรวงมหาดไทย ยืนยันว่าการอนุมัติการเช่าระบบคอมพิวเตอร์ให้บริการประชาชนทางด้านการทะเบียนและบัตรประจำตัวประชาชนรูปแบบใหม่ของกรมการปกครองได้รับการอนุมัติจากที่ประชุมคณะรัฐมนตรีตามขั้นตอน รวมทั้งมีการตั้งคณะกรรมการตรวจสอบข้อเท็จจริงในเรื่องการประมูล รวมถึงบริษัทเอกชนที่เข้าร่วมประมูลก็ได้ยืนยันว่าโครงการดังกล่าวถูกต้องตามขั้นตอนของกฎหมาย